Държавен вестник, бр. 1, 2010 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  1
Чл. 11. (1) Стратегията за местно развитие 
може да включва дейности по:
1. мерки, включени в Регламент № 1698/2005 г.;
2. мерки, включени в Програмата за развитие 
на селските райони;
3. други мерки, извън описаните в т. 1 и 2, 
само ако допринасят за постигане целите на 
ПРСР, целите на стратегиите за местно развитие 
и са насочени към опазване на околната среда, 
селския пейзаж или местната идентичност.
(2) Не се предоставя финансова помощ за 
мерки по ал. 1, свързани с механизъм за пла­
щане на площ или предвиждащи фиксирани 
годишни премии.  
(3) Всяка мярка по ал. 1, предложена в 
стратегията за местно развитие, трябва да съ­
държа описание на целите и обхвата на мярката, 
допустимите кандидати, допустимите дейности 
и разходи, определените финансови параметри 
за проектите, размера на финансовата помощ 
и критерии за избор на проекти.
(4) За мерките от Регламент № 1698/2005 г., 
включени в стратегията за местно развитие, се 
прилагат условията за допустимост, определени 
в него. 
(5) За мерки по ал. 1, т. 2 се прилагат 
изискванията за допустимост на дейностите, 
разходите и за получателите на помощта, както 
и размерът на финансовата помощ, включени 
в наредбата, определяща условията и реда за 
подпомагане по съответната мярка от ПРСР, 
с изключение на критериите за минимален и 
максимален размер на проектите.
(6) За мерките, които са посочени в ПРСР, 
но не са приети наредби за тяхното прилага­
не към датата на подаване на заявлението за 
подпомагане по тази наредба, се прилагат усло­
вията за допустимост, определени в Регламент 
№ 1698/2005 г.
Чл. 12. (1) Не се предоставя финансова 
помощ за следните дейности:
1. изграждане и обновяване на инфраструк­
тура и закупуване на оборудване за лов, скално 
катерене и голф;
2. дейности в сектор рибарство и аквакултури;
3. хазарт.
(2) Не се предоставя финансова помощ за 
покриване на следните разходи:
1. закупуване на машини, оборудване и 
съоръжения втора употреба;
2. закупуване на животни за земеделски 
дейности;
3. закупуване на едногодишни растения;
4. лихви, глоби и неустойки;
5. закупуване на недвижими имоти;
6. текуща поддръжка на активи, обект на 
инвестиционна подкрепа;
7. принос в натура;
8. инвестиции, отнасящи се до обикновена 
замяна; 
9. свързани с договор за лизинг, като печалба 
за лизинговата компания, разходи по лихви за 
рефинансиране, оперативни и застрахователни 
разходи;
10. разходи, направени преди датата на под­
писване на договора за финансово подпомагане, 
с изключение на общи разходи по мерките за 
инвестиционни дейности;
11. разходи за дейности, подпомагани по 
друг проект или програми на Европейския 
съюз (ЕС);
12.  мита, акцизи, такси;
13. данъци, с изключение на невъзстанови­
мия данък добавена стойност, когато е поет 
действително и окончателно от получатели 
на помощта, различни от лицата, които не 
подлежат на облагане с данък съгласно чл. 4, 
параграф 5, първа алинея от Шестата дирек­
тива на Съвета 77/388/EИО от 17 май 1977 г. 
(ОВ L 145, 1977 г.) относно хармонизацията 
на законодателството на страните членки за 
данъците върху оборота – Обща система на 
ДДС: единна основа за изчисляване.
(3) Не са допустими разходи, платени в брой, 
с изключение на разходите по чл. 39, ал. 2 и 3. 
Чл. 13. (1) Допустими получатели на фи­
нансова помощ по мерките от стратегиите за 
местно развитие са:
1. земеделски производители, регистрирани 
по реда на Наредба № 3 от 1999 г. за създава­
не и поддържане на регистър на земеделските 
производители (ДВ, бр. 10 от 1999 г.);  
2. земеделските стопани, регистрирани в 
Интегрираната система за администриране и 
контрол;
3. собственици на гори; 
4. признати организации на производители; 
5. лица, регистрирани по Търговския закон, 
Закона за кооперациите или Закона за занаятите; 
6. общини на територията на съответната 
МИГ;  
7. юридически лица с нестопанска цел, ре­
гистрирани по Закона за юридическите лица 
с нестопанска цел; 
8. читалища, вписани по Закона за народ­
ните читалища; 
9. граждански дружества, учредени  по За­
кона за задълженията и договорите;
10.  местни поделения на вероизповедания, 
регистрирани като юридически лица съгласно 
чл. 20 на Закона за вероизповеданията;
11. физически лица.
(2) Дейностите по проектите на лицата по 
ал. 1 трябва да се осъществяват на територи­
ята на МИГ. 
(3) Лицата по ал. 1 трябва да имат постоянен 
адрес – за физическите лица, и седалище – за 
еднолични търговци и юридическите лица, на 
територията на МИГ.
(4) Лицата по ал. 1, т. 9 могат да бъдат 
включени като допустими получатели на фи­
нансова помощ само за мярката по чл. 52, т. b, 
т. ii от Регламент № 1698/2005 г. 
Раздел ІV
Ред за избор на  местните инициативни групи
Чл. 14. (1) Избор на МИГ се извършва 
чрез провеждане на процедура, която започва 
след публикуване на обява в най-малко един